Predsjednik Bush danas u Moskvi (24/5/02) - 2002-05-24
Bush i Putin potpisuju sporazum o smanjenju zaliha nuklearnog naoružanja
Predsjednik Bush i ruski predsjednik Vladimir Putin danas bi trebali potpisati sporazum, koji će dovesti do znatnog smanjenja zaliha nuklearnog oružja dalekog dometa u sljedećih deset godina. Potpisivanje sporazuma predstavljat će kulminaciju njihovog summita u Moskvi. Ovaj je sporazum različit od svih drugih koje su potpisale Rusija i Sjedinjene Države. Izuzetno je kratak – sadrži svega tri strane – i dogovoren je u samo nekoliko mjeseci. Predsjednik Bush naziva ga početkom novog razdoblja u američko-ruskim odnosima. "Sjedinjene Države i Rusija rješavaju se posljednjih ostataka hladnog rata," rekao je predsjednik Gospodin Bush rekao je njemačkom parlamentu da ovaj sporazum odražava realnost svijeta nakon hladnog rata. "Prijašnjim sporazumima nastojalo se kontrolirati neprijateljstvo i održati ravnotežu terora. Ovaj novi sporazum polazi od činjenice da Rusija i Zapad više nisu neprijatelji," kazao je predsjednik. Prema sporazumu, Sjedinjene Države i Rusija smanjit će svoje nuklearne arsenale za oko dvije trećine, na najnižu razinu u proteklih nekoliko desetljeća.